
Nari bs impariter junctis querimonia primum, 

Post etiam inclusast voti sententia compos ; 

Quis tamen exiguos elegos emiserit auctor, 

Grammatici certant et adhuc sub judice lis est, 
ait Horatius (a. p. 75-78), et verbum illud £Asyos, unde ductum 
est nomen ejusmodi carminum apud Graecos usitatissimum, quod 
est Ta &Aaysia vel apud posteriores m &Aeysla, proprie flebiles 
cantus modosque significare videtur, velut apud Aristophanem in 
Åvibus luscinia Ityn amissum £Aéyæ deflere dicitur (Aristoph. 
AÅvium v. 209 sqq.: 


åyg 6vvvoué 401, xavoar måv Vævov 
Avoovr 6& vouovs igpøv vuvæv, 

ovs bra Ssiov OTouaTtos Spnveis 

tov éuov ual 60v x0Avbanpvuv ”Irvuv 
EA£AtGomévn Gispois méÅAs0iv 

yævvos &0vIns" 

nuaSapaå yxæpsi 61 pvAAononuov 
omiAanos nye axpos Å1os Eb pas, 

iv 6 xpvoonouas Boifos anovæv 
Tois 60is &A&y OS AvTUpaAAAcov 
&Aepavrobertov g:0puryva, Jzcåv 
167161 xopovs). 


Ut hic tibicen cantum prosequitur opponiturque elegis lyra Apolli- 
nis, ita saepius gA&yoz expressis verbis cum flebilibus tibiarum 


modig conjunctissimi esse dicuntur atque tamquam hilaris lyrae 
1? 


å 


modulis contrarii &Avpor vocantur (Eurip. Iph. Taur. 146; Hel. 185; 
Didym. ad l. c. Aristophanis: 672 £A&yor of zpos avAbv abouevor 
Spijvor tov våp avkov aæérSimov vasiXn 4 Sa efr. Christium de re 
metrica Graecorum et Romanorum p. 230). Elegi vocabulum quum 
neque ab €éo quod est &xvAsyeav neque ab &Aeverv e legibus sermo- 
nis fieri possit nisi svAoyos, £Aoyos, alii non a Graeco fonte de- 
rivatum esse arbitrantur, alii, ut mihi videntur, satis verisimiliter, 
ab exclamatione quadam lugentium & Aéye, & Aéye & originem trax- 
isse statuunt, collatis aliis carminum nominibus, qualia sunt ”10o$£a- 
HXOS, Innamnæv, AfAivos. (Plotius III, 43 elegiacum metrum dictum 
est, quod e e sonat interjectionem flentis, et hoc" metro mortuis 
fletus componebant antiqui). Usitatissimum vero horum carminum 
nomen rTæå &Aeysia esse quum jam dixerim, 70 &Asysiov autem sem- 
per fere distichon e versibus dactylicis hexametro et péntametro 
compositum significet, ut in hoc nomine non minus quam in .iam- 
borum vocabulo versuum maxime genus statuamus secutos 'esse 
Graecos, facile adducimur.  Subtilissimo autem judicio gentem il- 
lam eximio pulchri sensu praeditam, quae argumenta quibus versi- 
bus apta essent, perspexisse perspectamque harum rerum inter se 
rationem optime servasse quis ignorat? 

Et elegias quidem quae et a principio semper et posterioribus 
quoque temporibus interdum cantatae, non recitatae esse videntur 
(cfr. Christ. I. c. p. 231), quamquam plura earum genera distin- 
guuntur, velut politicum, bellicum, conviviale, lugubre, amatorium, 
neque multae integrae restant, dum vigent litterae Graecae, non 
versuum modo genere contineri videmus; medium enim quoddam 
est genus inter epicum et lyricum; nam poéta ut a tranquillitate 
et serenitate epicorum remotus est, ita libero lyriecorum impetu non 
fertur; commotiore autem animo sensus suos latius expromit, sive 
ille in externis internisve periculis cives hortatur monetque, sive 
lugentes ipse dolore afflictus dulci consolatur carmine, sive gaudio 
exhilaratus convivium grato Musarum munere exornat.  Videtur 
etiam elegiaca poesis, si historiam ordinemque diversorum generum 
spectamus, ab epica proxima esse, a cujus forma distichon elegia- 
cum non nisi thesibus tertia ultimaque in altero quoque versu sub- 
latis discedit, ortaque et ipsa est ac maxime exculta apud Iones. 

Primum enim ejus auctorem fuisse ferunt Callinum Ephe- 
sium 7) circa primae Olympiadis tempora, cujus una tantum, neque 
ea integra, restat elegia, qua sermone et elocutione prope ad Ho- 
mericam accedente cives ad fortitudinem exhortatur, In argumentis 
huic similibus versantur elegiae Tyrtaei, quas in bello post cenam 
certatim recitasse feruntur Spartani; Archilochus vero dura. fati 
mala ut viriliter perpetienda canit, ita vino consolatur. Sed non 
est, cur poétas elegiacos Graecorum percenseam, quos pro moribus 
insitaque cuique natura modo fortiores modo molliores animi sensus 
variis in argumentis sive e republica sive e privatorum vita petitis 
distichorum serie detexisse videmus. Unus tamen praetereundus 
mihi non est Mimnermus Colophonius circa a. 630 a. Ch. n., tibi- 
cen idemque poeta elegiacus (Strabo XIV, p. 643), qui primus in 
amoris maxime gaudiis doloribusque molliter et duleiter exprimen- 
dis versatus est, et quum auream celebrans Venerem ad vitam hila- 
riter fruendam exhortatur, querimonias admiscet, quibus juventutis 
brevitatem molestiasque senectutis miseratur. Hunc enim potissi- 
mum secuti esse dicuntur poétae, postquam denuo Alexandriae efflo- 
rescit elegia. Quam urbem sub Ptolemaeis non commercio solum 
omnisque generis quaestu floruisse, sed quasi postumas quasdam 
Graeciae litteras procreasse et fovisse satis est notum. 

Librorum enim summa copia ibi collecta regalique munificen- 
tia conditorum Musei illius praeclarissimi omnia fere illorum tem- 
porum ingenia vel doctrinae vel artis poéticae laude insignia alli- 
ciebantur in illam urbem, proveniebantque quum in omni doctrinae 
parte tum in plurimis poéseos generibus ingeniosi sane scriptores. 
At docti illi viri, quibus maximam par est nos habere gratiam, 
quod summo studio curaque nunquam cessante opera illa verae 
Graeciae- colleceta conservarunt et ad ea intellegenda penitusque 
percipienda tot tantaque nobis praebuere subsidia, quum in poési 
elaborarent, non jam cives liberae reipublicae, sed aulae orienta- 
lium fere regum sectatores vel toti libris dediti versificatores ple- 


x) Hunc enim et ante Archilochum vixisse dicit Strabo XIV, p. 647. et Aristoteles in- 
ventorem elegiae existimasse videtur — cfr, scholium Bobiense ad Cicer. or. pro 
Archia p. 358 ed. Orelli (Christ. 1. c. p. 228). 

rumque meliores quam poétae evaserunt, accurata metricaé artis 
et mythorum historiarumque scientia magis quam poética vi valen- 
tes. Ex his igitur complures quum elegiam praecipue colerent, 
Mimnermi måxime vestigiis insistentes saepissime amores suos cele- 
brasse videntur, summamque in hac re laudem adepti sunt Philetas 
ab insula Coo oriundus et Callimachus Cyrenensis, quem exemplum 
et imaginem immensae illius bibliothecae, cui praefectus erat, non 
inepte appellarunt; nam quum non minus octingenta volumina secri- 
beret, in omnibus litterarum p artibus elaboravit. 

Horum fere temporibus prima litterarum initia Romae orta 
sunt, hominesque de infima saepissime plebe quum patriam illu- 
strare conarentur rudibus illis quidem etiamtum et incomptis operi- 
bus, sed qvae alte descendisse in animos poétarum amorem littera- 
rum Graeciae et admirationem ostenderent et vi interdum vere 
poética ferrentur, bene accidit, ut exemplaria Graeca ex Aleéxan- 
drinis petere non possent, quippe quibus vixdum innotuissent nisi 
scriptores in scenis vel scholis Magnae Graeciae triti. Hos dum 
imitantur primi illi Romanorum poétae, consecuti sunt, quod in 
miseris plerumque suis rebus suo jure speraverant fore, ut posteri 
grato eos venerarentur animo, classicorumque diu obtinuere locum. 
Åt sub finem liberae reipublicae quum jam multo frequentior inter 
Graecos et Romanos intercessisset consuetudo, et vel hi saepissime 
etiam studiorum causa Graeciae urbes adirent, vel docti illorum 
homines regnis plerisque successorum Alexandri exstinctis vel certe 
labentibus Romanos sibi peterent reges, velut Panaetius philosophus 
Scipionem ÅAemilianum, multos Archias poéta coluit, antiqui illi 
pottae et qui eorum presserant vestigia, quin multis sordere vide- 
rentur, fieri non potuit. 

Tune adolescentes Romani a Graecis magistris diligenter in- 
stituti Alexandrinos, quorum eo tempore maxime florebat auctori- 
tas, effingere et exprimere student, nitore et elegantia versuum 
nec minus fortasse doctrinae reconditioris copia capti. Cicero qui- 
dem et ejus aequales nimiis etiam interdum laudibus antiquos ex- 
tollunt poétas et ille partim indignabundus partim irridens røv 
vsæærttpæv (Cic. Att. VII, 2, 1), cantorum Euphorionis (Tusc. III, 45) 
ut hominum. arrøganti contemptu veterum et cura metrorum mo- 

lesta insignium facit mentionem. Sed motus ille animorum naturae 
rerum et rationibus temporum aptus inhiberi non potuit, et fuerint 
sane non magni aestimanda pleraque illa «parva monumenta« 
(Catull. 95, 9) a nobilibus adolescentibus perfecta; licet paucis 
admodum et contigerit et contingere debuerit, ut versus eorum 
servarentur et cognoscerentur, maxima tamen iis praebuerunt ad- 
jumenta, qui in aetate Augustea, quod summum poétis Romanis 
concessum erat, implevere fastigium. Nam adolescentes illi, qui, 
et vinculo amicitiae et sodalicio quodam litterario inter se con- 
juncti fuisse et dum formae pulchrae atque artis studiosissimi 
eruditioni accuratae operam dant, Valerio Catone grammatico usi 
esse videntur duce ac magistro, non solum magnum apparatum 
fabularum mythologicarum reconditarum collectum composuere, sed 
etiam diversissima metra summo leges versuum subtiliores cog- 
noscendi et observandi studio excoluerunt (hendecasyllabos, choli- 
ambog, iambos, galliambos etc.). 
…… Disticha quam jam diu Romanis in usu essent, velut una ex 
inscriptionibus, quae in Scipionum sepulcris exstant, Cn. Cornelii 
Secipionis praetoris anni u. c. 615 hujusmodi versibus confecta 
est, elogiumque jam consentiunt viri docti nihil nisi &Asysiov esse, 
et Lucilius inclutus ille satirarum scriptor etiam pentametros 
hexametris adjunxerat, jam pridem saepe in epigrammatum lusu 
ad parvula amatoria carmina componenda adhibita erant, qualia 
refert Gellius XIX, 9 a Valerio Aedituo, Porcio Licino et Q. Catulo 
conscripta, velut hoc Aeditui: 
Qui faculam praefers, Phileros, quaest nil opus nobis? 
Ibimus sic, lucet pectore flamma satis. 

Istam non potis est vis saeva exstinguere venti 
Aut imber caelo candidus praecipitans, 

Åt contra hunc ignem Veneris, nisi si Venus ipsa, 
Nullast quae possit vis alia opprimere. 

Cantorum vero Euphorionis quum complures elegiacum quoque 
metrum tractasse traditum est, tum elegias, qui principem inter 
illos obtinet locum, Catullus et amicus ejus intimus C. Licinius Calvus 
in arte oratoria Atticorum dux primi composuisse videntur. 

C. Valerius Catullus ardens ille adolescens, quo nemo fortasse 

Romanorum ingenio verius poético praeditus fuit, ancipitem quo- 
dammodo reliquit poésin; nam partim exemplarium Graecorum 
studiosissimus imitator, ita ut quum alia verterit tum etiam carmen 
quoddam Callimachi illepidum et invenustum de coma Berenices — 
quod quamquam distichis confectum elegiam num vocare liceat jure 
dubitatur — opuscula quaedam mythis, comparationibus aliisque 
ornamentis laboriosissime collectis excudit et elecubravit, partim 
amore vel odio incitatus, gaudio elatus, vel dolore confectus car- 
mina fudit, quae licet inquinatissimis illius temporis moribus haud 
raro maculata sint, rurisque inficeti nonnunquam maneant vestigia, 
amicos multos Musae ejus conciliavere conciliabuntque. Etiam 
elegiae ejus, si hoc nomine 68, 76 appellare fas est, tum argumento 
turba rerum confuso et digressionibus e mythologia petitis impe- 
ditae sunt, tum veros et infucatos dolores suavissime exprimunt, 
ubi vel semet ipse hortatur, ut longum deponat amorem vel mor- 
tem immaturam fratris amatissimi tenerrimis luctibus prosequitur. — 
Sed quemadmodum disticha Augusti demum aetate "legitimum 
nacta sunt nitorem, quum in Catullianis non pauca exstent 
nondum firmatae artis vestigia, ita elegia tum vel non multo 
ante ut proprium opus excolitur et peculiarem ostendit indolem. 
Pace enim per orbem parata postquam otium omnibus super- 
erat, quum gloriam rerum principatus omnia ad se trahens 
praecluderet vel impediret, poétas autem magno favore amplec- 
teretur Augustus, dum populus levis mente mutata uno scribendi 
studio calet, permulti exstiterunt, qui non ut olim subsicivis tantum 
horis vel adolescentes copiae rerum verborumque parandae atque 
eloquentiae alendaåe causa - carminibus pangendis operam darent. 
Latiorem itaque nacta sunt campum studia illa artis poéticae, quae 
sub finem liberae reipublicae litteris artibusque Graecis altius in 
dies animos penetrantibus Romaåanorum effloruerant, et certatim 
exculta sunt quum alia poésis genera, tum elegia ab hominibus 
ingeniosis, quibus summae curåe erant carmina, per quae aeter- 
nam se consecuturos esse gloriam sperabant. 

Ut enim in epica poési Virgilius, in lyrica et satirica Horatius 
et priorum et posteriorum praestrinxerunt laudes, ita elegia intra 

paucorum annorum spatium-a Gallo, Tibullo, Propertio, Ovidio trac- 
tata cum hoc cecidit. 

Hos quattuor solos pottas elegiacos non modo Quintilianus 
in notissimo illo litterarum conspectu (X, 1, 93) memoria dignos 
esse putavit, sed etiam Ovidius non nisi tres illog ante se hoc opus 
coluisse testari videtur (Trist. IV, 10, 53=)). 

Årgumentum vero horum elegorum praecipuum amores sunt, quo 
nomine et Ovidius suos appellavit et Gallus carmina sua de Lyco- 
ride (Cytheride) vocasse dicitur (Virg. Ecl. 10, Servius ad h. 1.); 
et Propertius primo elegiarum libro, quem fortasse solum ipse 
edidit, nomen dedit Cynthiae puellae suae. Quas amant autem 
mulieres poétae? Meretrices, quae, licet etiam ingenio amabili et 
doctrina artibusque satis polito, non voluptatis tantum illecebris 
eos ceperint et devinxerint, sine pudore et verecundia amantur, 
quas ne muneribus alii ditiores ab se abducant, timere coguntur, 
immo quas aliorum servire libidinibus sciunt. Quin etiam puero- 
Tum foedis amoribus inquinantur carmina.  Fluctuant igitur 
magno libidinum aestu, «maåacerant eos libertinae . nec uno 
contentae» (Hor. epod. 14, 15);. modo gaudio exsultant, 'modo 
dolore "affliguntur, modo ira concitantur, modo spe efferuntur, 
modo timore exanimantur, nunc suppliciter precantur, nunc fero- 
citer minantur, nunc amoris vincula exuere frustra conantur. En 
res dignas, quibus cum arte et cura describendis viri insumant 
vitam! Sed mores Romanorum quam fuerint dissoluti et impudici, 
postquam familiae vincula laxata erant et graecari didicerant, 
aliunde satis notum est; quin immodicae et vix humanae libidinis 
etiam summorum virorum velut Augusti abunde constant exempla. 

Meminerimus etiam funestam et fatalem consuetudinem inter 
hominem et poétam vel, ut apertius dicam, inter mores carminum 
et mores auctoris distinguendi ab Catullo incipientem latissime 
patere; ut ille c. 15: 


så) — nec amara Tibullo 
Tempus amicitiae fata dedere meae. 
Successor fuit hic tibi, Galle: Propertius illi: 


Quartus ab his serie temporis ipse fui. 

"Nam castum esse decet pium poétam 

Ipsum, versiculos nihil necessest, 

Qui tum denique habent salem ac leporem, 

Si sunt molliculi ac parum pudici 

Et quod pruriat, incitare possunt, 

Non dico pueris, sed his pilosis, 

Qui duros nequeunt movere lumbogs, 
ita Ovidius (Trist. II, 353 sqq.): 

Crede mihi, distant mores a carmine nostro 

Vita verecunda est, Musa jocosa mea, 
Magnaque pars operum mendax et ficta meorum 
Plus sibi permisit compositore suo. 
Nam re vera e propria poétarum vita omnia fluere ut statuas, 
vix fieri poterit, si elegias eorum accuratius spectaveris; adeo 
multos quasi communes locos offendimus, quibus antea praeparatis 
omnes alium alio modo uti videmus, et omnino typica quaedam 
rerum et affectuum forma non raro apparet. 
Certe hi «nequitiae suae poétae» (Ovid. am. II, 1, 2, cfr. Prop. 

II, 23, 6) non libidinibus perturbati, carmina fuderunt; sunt, ut ait 
Bernhardius (R. L.? p. 544) de Propertio, commentatores gaudiorum 
et dolorum suorum; inter voluptatem et ultimam limam poétae 
multum interpositum est non solum temporis, sed etiam cogita- 
tionis et meditationis; non libididine ardentes, sed praeteritae 
bene memores scribunt, et quanta cum arte et varietate alterna se 
jactari in unda (Prop. II, 12, 7) demonstrant. Nunc incitatiore et 
vehementiore, nunc leniore et tranquilliore moventur animi affectu, 
donec sedato mentis tumultu requiescunt vel pectus saltem sen- 
sibus libere et plene expressis levatur.  Latiori hujus affee- 
tuum motus expositioni inseruit copia exemplorum et simi- 
lium, quae maximam partem e fabulis mythologicis petita car- 
mina illustrant, quemadmodum orationes lumina dicendi.  Quae 
consuetudo ut minime ab ingenio Romanorum abhorret, qui natura 
quodammodo ad rhetoricam ferebantur — et videbatur iis omnino 
poésis eloquentiae pars (efr. Dial. de or. 10) oratoriumque aliquid 
apud plerosque eorum poétas deprehendere licet etiam quum rhe- 
torum disciplina nondum omnes adolescentuli instituebantur — 


11 


ita ab Alexandrinorum imitatione fluxit. Quae imitatio quam late 
patuerit, quum dissentiant viri docti, nec dijudicari possit ,quo- 
niam nihil fere ex elegiis eorum reliquum est, inter omnes tamen con- 
stat reconditissimis quibusque fabulis maxime eos delectatos esse 
adeo, ut saepe carmina obseurarent, discipulumque eorum Parthe- 
nium et ipsum elegiacum poétam, qui Romae ob doctrinam ma- 
numissus quum alios tum Virgilium Graece docuisse dicitur (Macrob. 
Sat. 5, 17), Cornelium Gallum apparatu mythorum instruxisse 
videmus libello x891 $pærinøv xadnumaræv ad eum misso. Åbun- 
dans talium rerum copia non raro vim carminis frangit et debilitat 
taediumque affert lectori, quum praesertim nonnunquam non nisi 
doctrinae ostentandae esse videatur. Multa sane lectione formatos 
esse summamque curam ac laborem adhibuisse hos poétas apparet 
oderuntque cum Horatio et arcent profanum vulgus, nec populo, 
sed auribus hominum liberali doctrina politorum teretibus et reli- 
giosis placere student. Et sunt illi quidem magni dicendi versu- 
- umque faciendorum artifices. In his rebus aestimandis optime eo 
adjuvamur, quod carmina aliquot Catulli elegiaco metro conscriptae 
vetustatem pertulere.  Quas si spectaveris, sordes verborum atque 
hiantem compositionem non raro antiquitatem redolere et elocu- 
tionem inaequalem ad prosaicam interdum delabi humilitatem sen- 
ties. At apud hos Åugusteae aetatis elegiacos non solum admira- 
bilis est suavis versuum cum sententiis concentus, sed elocutio ni- 
tida et elegans aequabilitate maxime excellit; numerosa oratio 
nunquam interrupta vel fragosa aures delectat movetque animos, 
ut haud sciam, an nusquam alibi apertius ostendatur, Latinos felici 
jucundae variaeque compositionis cura gratiam ac varietatem lin- 
guae Graecae multo majorem pensare quodammodo potuisse (Quint. 
1X, 4, 1465). 

Hanc elocutionis et compositionis praestantiam maxime spec- 
tasse Quintilianum, quum de elegia loqueretur, crediderim. <Elegia 
quoque», inquit, «Graecos provocamus, cujus mihi tersus atque ele- 
gans maxime videtur auctor Tibullus. Sunt, qui Propertium malint. 
Ovidius utroque lascivior, sicut durior Gallus».  (X, 1, 93). Bon- 
nellus, interpres Quintiliani doctissimus, annotavit, vix posse dubi- 
tari, quin hic lascivia quoque de stilo et oratione dicatur, si la- 

sciviam et duritatem etiam alibi in hac re inter se opponi apud 
Quintilianum animadverterimus, velut IX, 4, 142 ait: In universum, 
si sit necesse, duram potius atque asperam compositionem malim 
esse, quam effeminatam et enervem — et cotidie magis lascivimus 
syntonorum modis saltitantes (cfr. etiam X, 1, 88 & IV, 1, 77). 

Cornelium Gallum (685—728 a. u.) Virgilii et aliquamdiu 
Åugusti amicum, cujus elegiarum nihil restat, celebravisse jam dixi 
quattuor amorum libris Cytheridem, quam falso nomine Lycoridem 
appellavit, tralaticio enim more iu amatoriis carminibus nomina 
puellarum suarum mutarunt poétae, saepe ex Apollinis Musarum 
praesidis cognominibus variis deflectentes — velut Deliam pro 
Plania dixit Tibullus, Cynthiam pro Hostia Propertius — nonnun- 
quam poétriae insignis nomine eas ornantes, quomodo Corinnam 
vocat suam Ovidius, fictaque nomina ut cum veris non numero 
tantum syllabarum, sed etiam quantitate convenirent, operam dederunt. 

Elegos ÅAlexandrinorum more vel ante Gallum vel eodem fere 
tempore scripsisse quum alii videntur, tum P. Terentius Varro Ataci- 
nus (c. 672—717 a. u.) et C. Valgius Rufus Horatii amicus (cos. a. u. 
742). Illius opera deperdita esse non fieri potest, quin aegre fera- 
mus, quia ig primo Ennii veterumque vestigia sequens quum epos 
Satirasque composuisset, postquam non jam adolescens Graece di- 
dicerat, poétas Alexandrinos summo studio satisque feliciter (Qvintil. 
X, 1, 87) partim in Latinum vertisse sermonem partim imitatus 
esse narratur, quare in eis quasi gradus progredientis artis bene 
cognosci potuisse putandum est. 

E tribus illis, qui cum Gallo quasi in numerum elegiacorum 
redacti sunt, huic tempore proximus est Albius Tibullus, amicus 
Horatii intimus, ut testantur et carmen (I, 35) et epistola (I, 4) ad eum 
familiarissime scripta. Is, ut jam dixi, tersus atque elegans maxime 
elegiae auctor Quintiliano videtur et mea sententia palmam ferre 
debet. In sylloga carminum, quae sub nomine Tibulli fertur, non 
nisi elegiae haåbentur, excepto Panegyrico ad Messallam, amicum 
ejus potentem, qui hexametris conscriptus est; tertium autem ele- 
giarum librum non Tibulli esse jam pridem demonstravit Johannes 
Henricus Vossius, verique similiter in domo Messallae ab imita- 
tore quodam Tibulli conscriptum esse putant. Carmen unum 

(I, 7) quod fortasse primum est, satis infelix et aridum ornamen- 
tisque assutis implicatum natalem Messalae celebrat, altero majore 
(II, 5) non multo felicius Messalino Messalae filio in collegium XV viro- 
rum sacris faciundis cooptato gratulatur; plerisque amores suos Mara- 
thum puerum, Deliam, Nemesin celebrat; Glycerae, cujus causa 
miserabiles cum decantasse elegos dicit Horatius (ec. I, 33), in car- 
minibus ejus nulla fit mentio; omnium fere quarti libri elegiarum, 
quod mireris, causa et occasio amores juvenis cujusdam, qui 
Cerinthi nomine appellatur, et Sulpiciae, cujus epistolae aliquot 
inseruntur. Varietate rerum non excellit Tibullus; nam in duobus 
fere versatur argumentis, amore vitaeque rusticae laude, quae ar- 
tissime inter se conjunguntur et singulari studio summaque arte 
tractantur. Rusticorum enim vita, quorum labores jucundi nec peri- 
culis obnoxii simplici dierum festorum hilaritate levantur ac recre- 
antur, referre ei videtur incorruptos simplicesque illos priscorum 
hominum mores piumque deorum cultum, quarum rerum summo 
desiderio tenetur. Ibi cum amica bene fida placidam et otiosam 
degere vitam cupit, ut est omnino ad lenes suavesque quam ad 
concitatos affeetus proclivior, desiderii dulcis quam ardoris fervidi 
plenior, flebilis potius quam acerbus. Formae vero venustatem 
nunquam diserte describit neque voluptates libidinosas accurate 
celebrat. Vigent autem semper affectus ejus, sive laetatur, sive 
dolet, et plerumque veritate inaffectata animos legentium juvant, 
felicissime tamen in querimonias effunditur. Non nisi raro per- 
spicuum et simplicem sententiarum cursum impedit arcessita doc- 
trina; exornat ille quidem saepe carmina insertis fabulis et de- 
scriptionibus, sed vix unquam reconditioribus, vel quae sensui lumen 
non afferant. Carmina ejus quaedam transpositionibus majoribus 
vel minoribus ad formam quasi schematicam injuria revocasse mihi 
videntur viri docti eo decepti, quod rhetoricae cujusdam disposi- 
tionis studium etiam in eo nonnunquam apparet.  Audacioribus 
figuris tropisve nunquam fere utitur et in summa a simplici et in 
promptu posito dicendi modo non discedere videtur, quum tamen 
elocutionis nitore et decore plerosque vincat, compositio elegans 
aures mulceat blandusque versuum sonus cum dulcibus animi affec- 
tibus optime consentiat. 

Sextus Propertius (c. 705—739) inter amicos Maecenatis 
receptus, quamquam neque ejus ab Horatio neque Horatii ab eo 
unquam fit mentio, in elegiaco modo genere elaboravit. Ut jam 
Quintiliani temporibus erant, qui eum Tibullo anteponerent, ita 
nunc haud pauci eum pluris faciunt, velut Hertzbergius, qui sum- 
mis eum effert laudibus: «Hujus carminibus duae maxime res pro- 
prium et inexstinctum quendam colorem tribuunt; primum concita- 
torum affectuum ardor, quibus ut ipse quamvis maceratum gaudere 
se profitetur, ita impetu modo et. fragore magno fertur, modo con- 
citati maris instar fluctuat et redundat: ab altera parte sagax et 
ut ita dicam molle ingenium, quod udae argillae instar impressa- 
rum rerum vestigia facile recipit et fideliter servat. Nam adjutus 
prompta memoria omnia, quae carmine digna sub mentis aciem ve- 
nerunt, argutis non modo lineis audacter et ad veritatem adum- 
brat, verum succi et sanguinis plenas imagines oculis proponere 
et quodammodo vivas iterum procreare audet. - His si tertium ad- 
dideris, quamquam absque hoc duae illae rationes conjunctae ne 
cogitari quidem possint, animus erit firmus et continens et qui ipse 
sibi temperare non nesciat. Hoc enim destitutus nemo ex ipsis 
mentis turbis emergere suosque affectus, vix restinctis animi incen- 
diis, tamquam alieni sint, eustoditos eo quo diximus modo expli- 
care et decenter excolere potuerit. Itaque in ipsa copia non effluit 
nec quum plurima ut dicat, animus suadet, omnia ebullit, sed emi- 
nentia solum et veluti capita rerum acri judicio delibat, exuberan- 
tem materiem dicendi vinculis compescit, superfluam quoddammodo 
sarmentorum luxuriem amputare non dedignatur. Rursus in sin- 
gulis, quamvis videatur concitatissimus, limae solertiam tantum 
abest ut refugiat, ut verborum concinna proprietate insitam affec- 
tuum vim augeat. Nec quum varios et diversos sensus aestuans 
percurrit, dispositionis prudentia caret« (Propertius 1, p. 60). Ni- 
miae sane justoque majores mihi videntur hae laudes. Id non 
fateri non possumus, majorem esse in eo affectuum varietatem at- 
que vehementiorem animi vim. Multo altioribus et concitatioribus 
fluctuat undis quam Tibullus; varias et multiplices rerum imagines 
colorat amor Cynthiae, quam unam mulierem carminibus celebravit 
etsi «ad formosas nunquam caecus erat« (III, 15 [II, 22], 20). Sed et 

carmina non pauca suasoriis (velut III, 8) simillima scholas redo- 
lent rhetorum, et dum Alexandrinorum insistit vestigiig, inter quos 
Philetam et Callimachum saepe maxima cum admiratione comme- 
morat, abundantem mythorum et historiarum reconditarum copiam 
ita adhibet, ut non raro in iis summa carminis versetur. Allegoriis 
vero et translationibus adeo deditus est, ut nonnunquam obscurus 
fiat. Vivum quoque ac velox ejus ingenium ita eum abripit inter- 
dum, ut, non sine diligenti ac longo studio perspice possint sensus 
ejus et rationes. Quamquam dicunt nonnulli, quo altius in eum 
penetraverint, eo se allici vehementius, quemadmodum in Tacito 
fieri consentiunt plurimi.  Sed ante omnia miro illo dissimilium 
concentu, quam apmuoviav vocant, superare eum mihi videtur Ti- 
bullus, cujus elegiae optimae pulcherrime et svavissime poétam 
variis variorum affectuum undis jactatum tuto in portu collocant. 
Propertius vero vix unquam tale quid habet, nec inepte mihi dix- 
isse videtur Gruppius cum singulis Tibulli elegiis non comparari 
posse nisi libros elegiarum Propertii singulos. Secernit ipse Pro- 
pertius [V (IV), 1, 135] quodammodo ab elegis carmina nonnulla 
libri quarti (vel potius cum Lachmanno quinti), in quibus ATrza 
Callimachi imitatus epico' paene modo originem institutionum fabu- 
larumqve quarundam Romanorum explicat. | 

Haec fortasse admodum juvenis ante Cynthiae amorem incho- 
averat, post discidium autem perfecisse eum demonstrant artis 
metricae periti, nam severiores multo versuum leges in iis quam in 
ceteris observat. Et Tibullum et Propertium amore vere commotos 
fuisse et plus quam libidinosas voluptates inde quaesivisse, nemo 
potest non-videre; etiam si communes quodammodo eroticorum 
locos tractant, veris omnia affectibus complentur et animantur, mu- 
lieresque, quas amant, quasi vivere et moveri videmus. Sed longe 
aliter se res habet apud P. Ovidium Nasonem. 

Mirabili ille ingenii mobilitate et versatilitate insignis per ele- 
gos ingredi famam auspicatus est, in quibus quum levitas animi 
apparet tum summa versuum faciendorum ars et facultas orationig 
artificiose noveque struendi, quam, etsi levitate sententiarum et li- 
centia compositionis vitiosam, non admirari non possumus. E rhe- 
torum et declamatorum disciplina hunc saeculi sui amatorem pro- 

disse ubique fere videre licet, nam affectus animi describit ille qui- 
dem facetissime, séd raro iis motus ipse videtur, et saepe argu- 
menta aliis jam tractata in ostentationem vel comparationem ingenii 
ludentem eum arripuisse credas. Corinnae, quam re vera se amasse 
alibi testatur poéta (A. a. III, 538; Trist. IV, 10, 60), vividam eum 
reliquisse imaginem vix quisquam dixerit, commodeque et acute 
dictum est, nil videri obstare, quominus longam elegorum seriem 
uno tenore nullo animi motu perturbatum confecisse eum putemus. 
Non paucae certe elegiae nihil sunt nisi declamationes versibus 
conscriptae (I, 11&12; IL 2&3; II, 788). 

Ut rhetoricus ille lusus, ita etiam obscena et putida libido, vel 
potius ironicae quodammodo libidinum descriptiones longe eum a 
prioribus removent. Raro tantum veri et naturales sensus calent, 
ut in III, 9, ubi Tibulli mortem deflet. 

Conjunectionem vero animorum beatam, cujus spe et desiderio 
et Tibullum et Propertium teneri apparet, Ovidius in amore non 
quaesivit; «Me«, inquit, «modo decipiant voces fallacis amicae, 

Sperando certe gaudia magna feram: | 
Et modo blanditias dicat, modo jurgia nectat, 
Saepe fruar domina, saepe repulsus eam. 
(Am. II, 9, 43—46). 

Interdum horrenda libidinis foeditate stupere cogimur, veluti 
quum ait: 

Quid geminas, Erycina, meos sine fine dolores? 
Non erat in curas una puella satis? 

Quid folia arboribus, quid pleno sidera caelo, 
In freta collectas alta quid addis aquas? 

Sed tamen hoc melius, quam si sine amore jacerem. 
Hostibus eveniat vita severa meis. 

Hostibus eveniat viduo dormire cubili, 
Et medio laxe ponere membra toro. 

At mihi saevus amor somnos abrumpat inertes, 
Simque mei lecti non ego solus onus. 

Me mea disperdat nullo prohibente puella, 

… Bi satis una potest, si minus una, duae. 
(II, 10, 11—22), et multo sunt foediora, quae sequuntur. 


1% 


Praeter tres (ab initio quinque) amorum libros elegiis ascri- 
bendae sunt etiam epistolae vel heroides, facetae sane suasoriae, 
quas ab heroinis conscriptas esse fingit lepido nusquam non pellu- 
cente joco. Nec multum distant quasi didaetica opera, ars ama- 
toria et remedia amoris, quorum prius magnis laudibus extollunt 
non pauci philologi et quae mira narrandi arte et callidis animorum 
descriptionibus excellere vix quisquam negaverit"). 

fy Elegiaco metro praeterea usus est Ovidius et in epistolis, quas ex Ponto Romam 
misit (Trist. I. V, Ep. ex Ponto 1. N.) et in Ibide, iambici fere generis opere, et 

